धोखा

* हिन्दी

यह पृष्ठ एपिसोड के बारे में है। संगीत के पृष्ठ के लिए धोखा (संगीत) देखें।
**धोखा** 'भास्कर बोस' का एक एपिसोड है। इस एपिसोड में रैप संगीत 'धोखा' का उपयोग किया गया है।

## सारांश

एक मशहूर रैपर को दिन-दहाड़े गोली मार दिया गया है। बिना किसी संकेत या शखदायी के होते हुए, यह क्रैक करने के लिए सबसे मुश्किल मामलों में से एक हो सकता है।

क्या भास्कर और बिकेश इस हत्या के पीछे के लक्ष्य को जान पाएँगे?

## कहानी

### भाग १

राजा सिंह, एक रैपर तथा गायक रास्ते में सार्वजनिक रूप से दिखाई देता है, और उसे काफी सवाल पूछे जाते हैं जिन्हें वह अहंकार के साथ अनदेखा करते हुए अपनी गाड़ी में है। राजा का साथी संगीत कुमार उसे एक ट्रैफिक सिग्नल पर रुकने को कहता है, जहाँ वह पीछे की सीट पर जा रहा होता है कि राजा को दो लड़कियाँ बाहर से बुलाती हैं। जैसे ही वह बाहर निकलता है, उसे गोली मार दिया जाता है।

भास्कर और बिकेश अस्पताल में राजा से मिलने आते हैं और उसके बॉडीगार्ड नवीन से मिलते हैं। डॉक्टर के अनुसार राजा को तीन गोलियाँ लगी थीं जिससे वह बेहोश हो गया, और होश खोने से पहले वह "धोखा" शब्द दोहरा रहा था। संगीत कोई भी जानकारी नहीं दे पाता, इसलिए दोनों उन लड़कियों से मिलने जाते हैं जिन्होंने राजा से रात को सिग्नल पर बात किया था। उन लड़कियों का नाम रिंकी और पिंकी ज्ञात होता है, और वे दोनों ग्रीन रूम में आधे समय के लिए काम करते हैं।

उन्हें असल में गोली चलाने वाला दिखा ही नहीं था, और वे गाड़ी से भाग निकले थे। वे पहले राजा से नहीं मिल पाए थे क्योंकि उसका बॉडीगार्ड उन्हें रोक लेता था, और नवीन से वजह पूछने पर पता लगता है कि जैसे वह मशूहर होता गया, वह उतनी ही ज़्यादा अपनी मनमानी करता गया, और ड्रग्स और शराब के चक्कर में फँस गया। कुछ दिन पहले रेज़ी नामक एक रैपर से राजा की लड़ाई हुई थी क्योंकि उसने नशे में रेज़ी के नए गाने के बारे में "उल्टा-सीधा" ट्वीट कर दिया था और रेज़ी को यह बर्दाश्त नहीं हुआ। उसी समय बिकेश को अस्पसाल से संदेश आता है कि किसी ने राजा को अस्पताल में ही मार दिया।

### भाग २

संगीत के अनुसार वह पूरे समय राजा के दरवाज़े पर ही खड़ा था और उसने बस राजा के भाई और एक नए डॉक्टर को घुसने दिया क्योंकि राजा अपने भाई बंटी से मिलने की ज़िद कर रहा था। बंटी के कमरे से निकलने के थोड़ी ही देर बाद जब नर्स अंदर गई, राजा मृत था। भास्कर और बिकेश बंटी से मिलने जाते हैं और वह बताता है कि उसे सचमुच राजा की मौत से दुःख है। राजा के मुनीम के हिसाब से राजा ने कुछ दिनों पहले ही बंटी की मासिक कमाई आधी कर दी थी। बंटी को यह सुनकर गुस्सा आ जाता है इसलिए उन्हें वहाँ से निकलना पड़ता है।

बाहर बात करते हुए अचानक एक गाड़ी बिकेश को टक्कर मारकर रुक जाती है। दोनों कूड़ेदान में घुसकर उनके चंगुल से बच निकलते हैं और जल्दी से टीवी पर समाचार देखते हैं। राजा की मौत के बाद YTS Music, राजा के लेबल, के मालिक संगीत कुमार उसका आखिरी एल्बम 'धोखा' लॉन्च करते हैं। एल्बम के पहले संगीत का नाम 'धोखा' ही है और उसमें राजा के संदेश को छिपाया गया है। भास्कर संगीत कुमार की पार्टी में आकर बॉडीगार्ड नवीन को शर्मिंदा करने की कोशिश करता है जिससे वह सच बतला देता है।

भास्कर बताता है कि जब उसने राजा के गाने को साउंड कैप्चर सॉफ्टवेयर में डाला, इसने पता लगाया कि इस संगीत को एक साल पहले ही स्वप्निल नामक एक रैपर ने इंटरनेट पर डाला था, और स्वप्निल ने कुछ समय पहले ही आत्महत्या की थी। स्वप्निल के पारिवारिक रिकॉर्ड्स से साफ़ हो गया कि नवीन स्वप्निल का भाई था। फिर नवीन की बातों से पता चलता है कि स्वप्निल असल में उसका भाई ही था, जो एक रैपर बनना चाहता था। नवीन ने उसकी और राजा की मुलाकात करवाई, और राजा ने कहा कि वह स्वप्निल के एल्बम उत्पादित करेगा। लेकिन जब उसे पता चला कि राजा उसके गाने चुराकर अपने नाम पर रिलीज़ कर रहा था, उसने आत्महत्या कर ली। इसी का बदला नवीन लेना चाहता था।

संगीत कुमार को अनुदेश दिया जाता है कि वह एल्बम राजा की आवाज़ में नहीं, बल्कि स्वप्निल की आवाज़ में प्रसारित हो, और ऐसा ही किया जाता है।

## पात्र

* राजा सिंह
* संगीत कुमार
* नवीन
* रिंकी
* पिंकी
* भास्कर बोस
* बिकेश दास
* रेज़ी
* स्वप्निल (उल्लेख)

## कास्ट

* मंत्र मुग्ध
* शादाब हाश्मी
* असीम हतंगड़ी
* सावन टोंक
* चंद्र शेट्टी
* गिरीश शर्मा
* ओमकार कुलकर्नी
* सृष्टि वाद्वानी
* चकोरी द्विवेदी
* संदीप वेर
* सायमा खान
* अज़ीम मुलानी

## संबंधित मीडिया

एपिसोड का कवर चित्रDHOKA! - BHASKAR BOSE - COMING SOONटीज़र